Կուտնա Հորա (Չեխիա)

Կուտնա Հոռա (, ), քաղաք Կենտրոնաչեխական երկրամասում։ Կուտնա Հորա շրջանի կենտրոնն է, ընդարձակ լիազորություններով օժտված քաղաք է։ Պրահայից գտնվում է 60 կիլոմետր դեպի արևելք՝ Կուտնա Հորա սարահարթի վրա, ծովի մակարդակից 254 մետր բարձրության վրա։ Ըստ 2005 թվականի տվյալների բնակչությունը կազմում է 21,1 հազար մարդ։

Պատմություն 

Քաղաքը հիմնադրվել է XIII դարի առաջին կեսին։ Եղել է արծաթի արդյունաբերության միջնադարյան կենտրոն (Եվրոպայում արտադրվող ամբողջ արծաթի մեկ երրորդն արտադրվում էր քաղաքում), ինչի շնորհիվ քաղաքը Չեխական թագավորության հարստությամբ երկրորդ քաղաքն էր։ Հենց հանքերն են դարձել այստեղ հանքային ավանի ստեղծման պատճառը, որոնցից մեկը ստացել է «Cuthna Antiqua» անունը, որը նշանակում է «հին սքեմ»։
Ավանդության համաձայն՝ մի վանական քնել է քաղաքի մերձակա բլրի վրա և երազում տեսել էր արծաթի կտորներ։ Արթնանալով նա իրոք հայտնաբերել էր երազում տեսած վայրը և այն ծածկել իր վանական հագուստով։ Կուտնա Հոռան դարձել էր Եվրոպայի «արծաթի տենդ»-ի առաջին վայրը։ Հանքերի շուրջը ձևավորվել էին խրճիթների, պանդոկների, բաղնիքների, կրպակների քաոտիկ կուտակումներ։ Հետո անջատ հանքերը միավորվեցին և Կուտնա Հոռան ստացավ թագավորական քաղաքի առանձաշնորհ։ Այն հուսիթյան պատերազմներից մեծ վնասներ է կրել։  XVI դարում հանքերի սպառման պատճառով անկում է ապրել։

Տեսարժան վայրեր 
Քաղաքում գոթական ճարտարապետության շատ կոթողներ են պահպանվել.
 Սուրբ Վարվառայի տաճար (1388-1547 թվականներ) - Կուտնա Հոռայի ամենահայտնի ճարտարապետական կոթողն է, մեծությամբ և նշանակությամբ երկրորդն է Չեխիայում, կառուցվել է ուշ (վլադիսլավյան) գոթիկայի ոճով։
 Սուրբ Հակոբոս Ավագի կաթոլիկ եկեղեցի (1330 թվականներ)
 Արքիդեկանության շինությունը (1594-1599 թվականներ)
 Ճիզվիտական ուսումնարան (1667-1700 թվականներ)
 Նախկին դրամահատարան՝ Վլաշյան (Իտալական) ատյան (XIII դար)
 Բարոկկո ոճով կառուցված ժանտախտի սյուն (1713-1715 թվականներ)
 Քաղաքի ծայրամասում, Սեդլեց շրջանի գերեզմանատան հարևանությամբ են գտնվում Սեդլեցի կաթոլիկ տաճարը և ոսկրատունը
 Սեդլեցում են նաև գտնվում Սուրբ Աստվածամոր համբարձման (1280-1320 թվականներ) և Սուրբ Հովհաննես Մկրտչի տաճարները (1702-1714 թվականներ)
 «Գրադեկ» արծաթի թանգարանը և միջնադարյան արծաթահանքը (1485-1505 թվականներ)
 Սուրբ Երորդության կաթոլիկ եկեղեցու տաճարը 
 Բոլոր Սրբերի կաթոլիկ եկեղեցին
 Տիրոջ մարմնի տաճարը
 Միանձնուհիների վանքը (1733-1743 թվականներ)
 Նամնետի Աստվածամոր կաթոլիկ տաճարը (1360-1470 թվականներ)
 Սուրբ Յան Նեպոմուցկու կաթոլիկ տաճարը (1734-1750 թվականներ)
 Քարե շատրվան (1493-1495 թվականներ)
 Քարե տուն (1485-1495 թվականներ)
 Սուրբ Վացլավի հուշարձանը

Քաղաքի պատմական կենտրոնն ընդգրկված է ՅՈՒՆԵՍԿՕ-ի համաշխարհային ժառանգության օբյեկտների ցուցակում։

Արդյունաբերություն 
 Ապակու գործարան
 Գարեջրի արտադրություն
 Philip Morris ծխախոտի գործարան
 «Foxconn» ընկերության էլեկտրոնիկայի գործարան

Տրանսպորտ

Երկաթգծային տրանսպորտ 
Քաղաքի սահմանագծում գտնվում է 3 կայարան, որոնցից գլխավորը Կուտնա Հոռան է, մյուս երկուսը Կուտնա Հոռա-Սեդլեցը (Kutná Hora-Sedlec) և Կուտնա Հոռա քաղաքն (Kutná Hora město) են։ Վերջին կայարանը ամենամոտն է գտնվում քաղաքի պատմական հատվածին։

Ավտոտրնսպորտ 
 Մի քանի ներքաղաքային երթուղիներ
 Միջքաղաքային կապը իրականացվում է ավտոբուսային կայարանից։

Ծանոթագրություններ

Արտաքին հղումներ 
 Կուտնա Հոռա տեղեկատվական պորտալ
 Կուտնա Հոռա. նկարներ
 Կուտնա Հոռայի պատմություն և տեսարժան վայրեր 

Համաշխարհային ժառանգության օբյեկտներ այբբենական կարգով
Համաշխարհային ժառանգություն Չեխիայում
Չեխիայի քաղաքներ